U-I-181/19, Up-706/19
Datum: 2019-09-25T00:00:00.000+02:00
ecli: ECLI:SI:USRS:2019:U.I.181.19
vrsta: zakon															posamični akt
zadeva: ocena ustavnosti in zakonitosti predpisov in drugih splošnih aktov															ustavna pritožba
objavljeno: Neobjavljeno | 25.09.2019
dokument: US32069
akt: Ustavna pritožba zoper sodbo Upravnega sodišča št. I U 625/2019 z dne 9. 5. 2019

Zakon o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12 in 68/17) (ZLV)
resitev: zavrnitev															nesprejem ustavne pritožbe
izrek: Ustavna pritožba zoper sodbo Upravnega sodišča št. I U 625/2019 z dne 9. 5. 2019 se ne sprejme.

 

Pobuda za začetek postopka za oceno ustavnosti Zakona o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12 in 68/17) se zavrne.
stavek: Ustavno sodišče zavrne pobudo za začetek postopka za oceno ustavnosti (in zakonitosti) kot neutemeljeno, če pobudnik v novi vlogi ne navede okoliščin, ki jih Ustavno sodišče ni ocenjevalo že v zadevi, v kateri je že odločilo, in ki bi lahko pripeljale do drugačne odločitve Ustavnega sodišča. 

 

Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču. Ustavno sodišče zavrne pobudo za začetek postopka za oceno ustavnosti (in zakonitosti) kot neutemeljeno, če pobudnik v novi vlogi ne navede okoliščin, ki jih Ustavno sodišče ni ocenjevalo že v zadevi, v kateri je že odločilo, in ki bi lahko pripeljale do drugačne odločitve Ustavnega sodišča.
odlocitev: sklep
geslo: 1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
1.5.51.1.5.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena.
podlaga: Člen 26.2, Zakon o Ustavnem sodišču [ZUstS]
vlagatelj: Tomaž Štebe, Mengeš
datum_vloge: 2019-06-20T22:00:00.000Z
datum_odlocitve: 2019-09-24T22:00:00.000Z

# U-I-181/19-6

# Up-706/19-7

# 25. 9. 2019

## SKLEP

Ustavno sodišče je v postopkih za preizkus pobude in ustavne pritožbe Tomaža Štebeta, Mengeš, na seji 25. septembra 2019

### sklenilo:

**Ustavna pritožba zoper sodbo Upravnega sodišča št. I U 625/2019 z dne 9. 5. 2019 se ne sprejme.**

**Pobuda za začetek postopka za oceno ustavnosti Zakona o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12 in 68/17) se zavrne.**

### OBRAZLOŽITEV

Upravno sodišče je z izpodbijano sodbo zavrnilo pritožbo pritožnika zoper sklep in odločbo Občinskega sveta Občine Mengeš št. 9000-5/2019-2 z dne 28. 3. 2019. Ta je njegovo pritožbo zoper odločitev občinske volilne komisije, ki vpliva na podelitev mandatov, v delu, ki se nanaša na volitve članov Občinskega sveta Občine Mengeš, zavrgel, v delu, ki se nanaša na volitve župana Občine Mengeš, pa zavrnil kot neutemeljeno. Pritožnik sodbi očita kršitev 1., 2., 3., 14., 22., 23., 24., 25., 43. in 44. člena Ustave, 6. in 10. člena Konvencije o varstvu človekovih pravicah in temeljnih svoboščin (Uradni list RS, št. 33/94, MP, št. 7/94 – v nadaljevanju EKČP) ter 3. člena Prvega protokola k EKČP.

Pritožnik hkrati vlaga tudi pobudo za začetek postopka za oceno ustavnosti Zakona o lokalnih volitvah (ZLV). Meni, da vsebuje protiustavno pravno praznino, ker ne vsebuje določbe, da mora Upravno sodišče v primeru volilnega spora izvesti javno in ustno obravnavo. Zato naj bi bil v neskladju s 1., 22., 23., 24., 25. in 43. členom Ustave.

Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) (1. točka izreka).

Po drugem odstavku 26. člena ZUstS Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Po oceni Ustavnega sodišča pobuda ne odpira pomembnih ustavnopravnih vprašanj, do katerih se Ustavno sodišče še ni opredelilo (glej odločbo Ustavnega sodišča št. Up-135/19, U-I-37/19 z dne 5. 6. 2019, Uradni list RS, št. 45/19). Zato je Ustavno sodišče pobudo zavrnilo (2. točka izreka).

Ustavno sodišče se pri tem ni opredeljevalo do vprašanja, ali so izpolnjene procesne predpostavke za obravnavo pobude.

Ustavno sodišče je sprejelo ta sklep na podlagi drugega odstavka 55.b člena in drugega odstavka 26. člena ZUstS ter prve alineje drugega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11 in 70/17) v sestavi: predsednik dr. Rajko Knez ter sodnice in sodniki dr. Matej Accetto, dr. Dunja Jadek Pensa, DDr. Klemen Jaklič, dr. Etelka Korpič – Horvat, dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs. Sklep je sprejelo soglasno.

dr. Rajko Knez
Predsednik